Miloš Teodosić
Milošas Teodosičius (serb. Милош Теодосић, g. 1987 m. kovo 19 d.) – Serbijos krepšininkas. Dažniausiai žaidžia įžaidėjo ir atakuojančio gynėjo pozicijose. 2010 m. krepšininkas buvo pripažintas geriausiu FIBA Europe žaidėju. Teodosičius 2007 m. debiutavo nacionalinėje komandoje. Jis kartu su Serbijos rinktine yra iškovojęs antrąją vietą 2009 m. Europos krepšinio čempionate, 2-ąją vietą 2014 m. pasaulio krepšinio čempionate ir 2-ąją vietą 2016 m. vasaros olimpinėse žaidynėse.